Изх. № 2400/18.02.2019 г.

**ПРОТОКОЛ**

**№ 1**

за разглеждане, оценка и класиране на офертите в процедура – публично състезание за възлагане на обществена поръчка с предмет: **“Абонаментна поддръжка, осигуряване на препарати за дезинфекция на плувните басейни, доставка на резервни части и ремонт при необходимост в обекти, управлявани от ИА „Военни клубове и военно-почивно дело“ по обособени позиции”,** открита с Решение № 842/17.01.2019 г., на изпълнителния директор на ИА „Военни клубове и военно-почивно дело“.

 **І.** На 12.02.2019 г. от 11:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 156/12.02.2019 г., на изпълнителния директор на ИА “ВКВПД”, в състав:

 **Председател**: Диана Ташева – главен експерт в отдел „Обществени поръчки”, дирекция „Управление на държавната собственост и жилищен фонд“;

 **Членове**: 1. Боян Савов – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“;

 2. Соня Савова – главен експерт в отдел „Счетоводство“, дирекция „Финанси“;

 3. Искрен Маринов – главен юрисконсулт в отдел „Правно обслужване“ в дирекция „Административно-правно обслужване и човешки ресурси“;

 4. Елена Петрова – старши експерт в отдел „Обществени поръчки“ в дирекция „Управление на държавната собственост и жилищен фонд“,

се събра със задача да разгледа и оцени офертите в процедура – публично състезание за възлагане на обществена поръчка с предмет: “Абонаментна поддръжка, осигуряване на препарати за дезинфекция на плувните басейни, доставка на резервни части и ремонт при необходимост в обекти, управлявани от ИА „Военни клубове и военно-почивно дело“ по обособени позиции”.

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите присъстваха представители на участниците, лица по чл. 54, ал. 2 от ППЗОП, както следва:

1. г-н Андрей Велчев – упълномощен представител на „НОЛА 7” ООД;

2. г-н Александър Мостров – упълномощен представител на „НОЛА 7” ООД;

3. г-н Христо Орешков – упълномощен представител на „КРИСТАЛ УОТАР” ЕООД.

Съгласно обявлението за обществената поръчка, крайният срок за получаване на оферти е 17:30 часа на 11.02.2019 година.

 До крайния срок в деловодството на ИА „Военни клубове и военно-почивно дело“ са подадени 4 (четири) броя оферти:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | вх. № 1757/11.02.2019 г. в 12:22 ч. | „КРИСТАЛ УОТЪР“ ЕООД |
| 2. | вх. № 1761/11.02.2019 г. в 14:19 ч. | „НОЛА 7“ ООД |
| 3. | вх. № 1786/11.02.2019 г. в 16:05 ч. | „СПА ЛУКС“ ЕООД |
| 4. | вх. № 1787/11.02.2019 г. в 16:06 ч. | „СПА ЛУКС“ ЕООД |

Офертите са представени в запечатани непрозрачни опаковки. Няма оферти, постъпили след крайния срок.

На основание чл. 54, ал. 3 от ППЗОП, комисията отвори запечатаните оферти по реда на тяхното постъпване, както следва:

1. Комисията отвори офертата на **„КРИСТАЛ УОТЪР” ЕООД** с вх. № 1757/11.02.2019 г.и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за II-ра обособена позиция – Териториален отдел – София, хотел „Рибарица“ и IV-та обособена позиция – Териториален отдел – Варна, хотел „Флагман“. Председателят и двама от членовете на комисията подписаха техническото предложение, опаковката на електронния носител, съдържащ еЕЕДОП, както и плика на ценовото предложение на участника. На представителите на другите участницибеше предложено да подпишат техническото предложение и плика на ценовото предложение за изпълнение на поръчката на **„КРИСТАЛ УОТЪР” ЕООД**, но същите отказаха.
2. Комисията отвори офертата на **„НОЛА 7” ЕООД** с вх. № 1761/11.02.2019 г. и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за I-ва обособена позиция – Териториален отдел – София, хотел „Олимп“, II-ра обособена позиция – Териториален отдел – София, хотел „Рибарица“, III-та обособена позиця – Териториален отдел – Пловдив, хотел „Хармония“, IV-та обособена позиция – Териториален отдел – Варна, хотел „Флагман“ и V-та обособена позииця – Териториален отдел – Бургас, хотел „Созопол-МО“, хотел „Сарафово-МО“ и хотел и бунгала „Несебър-МО“.Председателят и двама от членовете на комисията подписаха техническото предложение, опаковката на електронния носител, съдържащ еЕЕДОП, както и пликовете на ценовите предложения на участника. На представителите на другите участницибеше предложено да подпишат техническото предложение и пликовете на ценовите предложения за изпълнение на поръчката на **„НОЛА 7” ООД**, но същите отказаха.
3. Комисията отвори офертата на **„СПА ЛУКС” ЕООД** с вх. № 1786/11.02.2019 г.и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за IV-та обособена позиция – Териториален отдел – Варна, хотел „Флагман“.Председателят и двама от членовете на комисията подписаха техническото предложение, опаковката на електронния носител, съдържащ еЕЕДОП, както и плика на ценовото предложение на участника. На представителите на другите участницибеше предложено да подпишат техническото предложение и плика на ценовото предложение за изпълнение на поръчката на **„СПА ЛУКС” ЕООД**, но същите отказаха.
4. Комисията отвори офертата на **„СПА ЛУКС” ЕООД** с вх. № 1787/11.02.2019 г. и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за V-та обособена позиция – Териториален отдел – Бургас, хотел „Созопол-МО“, хотел „Сарафово-МО“ и хотел и бунгала „Несебър-МО“.Председателят и двама от членовете на комисията подписаха техническото предложение, опаковката на електронния носител, съдържащ еЕЕДОП, както и плика на ценовото предложение на участника. На представителите на другите участницибеше предложено да подпишат техническото предложение и плика на ценовото предложение за изпълнение на поръчката на **„СПА ЛУКС” ЕООД**, но същите отказаха.

 След отваряне на подадената оферта за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 14.02.2019 г.

**ІІ.** На свое закрито заседание проведено на 15.02.2019 г. в 15:00 часа, определената със Заповед № 156/12.02.2018 г. комисия продължи своята работа по разглеждане на представените оферти.

**ІІІ.** На основание чл. 54, ал. 7 от ППЗОП комисията пристъпи към разглеждане на документите, свързани с личното състояние и критериите за подбор на участниците по реда на постъпване на техните оферти.

1. **По офертата на „КРИСТАЛ УОТЪР” ЕООД с вх. № 1757/11.02.2019 г.**

 Комисията, разгледа представената оферта от дружеството и установи, че приложените документи за подбор отговарят на изискванията на възложителя, посочени в документацията на обществената поръчка.

 Комисията лично разгледа представеният електронен носител (CD) от „КРИСТАЛ УОТЪР“ ЕООД Единен европейски документ за обществени поръчки (еЕЕДОП), като установи следното:

 Участникът е представил един еЕЕДОП II-ра и IV-та обособена позиция, подписан с валиден електронен подпис от управителя на дружество.

 Съгласно чл. 39, ал. 2 от ППЗОП заявлението за участие включва следните документи: еЕЕДОП, документи за доказване на предприетите мерки за надеждност (ако е приложимо) и документи по чл. 37, ал. 4 (ако е приложимо).

 Съгласно чл. 47, ал. 10 от ППЗОП само когато критериите за подбор по отделните обособени позиции са еднакви се допуска представяне на едно заявление за участие, ако тази възможност е изрично посочена в обявлението, с което се оповестява откриването на процедурата.

 Предвид, че в настоящата процедура, критериите за подбор за отделните обособени позиции са различни, участниците трябва да подават отделни заявления за участие със съдържание по чл. 39, ал. 2 от ППЗОП за всяка отделна позиция.

 **В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан еЕЕДОП за всяка обособена позиция.**

**Допълнително представената документация може да обхваща и факти, които са настъпили след крайния срок за получаване на офертите за участие.**

1. **По офертата на „НОЛА 7” ООД с вх. № 1761/11.02.2019 г.**

Комисията, разгледа представената оферта от дружеството и установи, че приложените документи за подбор отговарят на изискванията на възложителя, посочени в документацията на обществената поръчка.

Комисията лично разгледа представеният електронен носител (CD) от „НОЛА 7“ ООД Единен европейски документ за обществени поръчки (еЕЕДОП), като установи следното:

Участникът е представил отделни еЕЕДОП за I-ва, II-ра, III-та, IV-та и V-та обособена позиция, подписани с валиден електронен подпис от управителя на дружеството. Видно от информацията, съдържаща се в представените еЕЕДОП за I-ва, II-ра, III-та, IV-та и V-та обособена позиция, дружеството отговаря на изискванията за лично състояние и критериите за подбор, поставени от възложителя.

1. **По офертата на „СПА ЛУКС” ЕООД с вх. № 1786/11.02.2019 г.**

Комисията, разгледа представената оферта от дружеството и установи, че приложените документи за подбор отговарят на изискванията на възложителя, посочени в документацията на обществената поръчка.

Комисията лично разгледа представеният електронен носител (CD) от „СПА ЛУКС“ ООД Единен европейски документ за обществени поръчки (еЕЕДОП), като установи следното:

Участникът е представил еЕЕДОП за IV-та обособена позиция, подписан с валиден електронен подпис от Георги Георгиев – управител на дружеството.

При извършена проверка в Търговския регистър на Агенцията по вписванията се установи, че освен лицето Георги Георгиев – управител на дружеството, едноличен собственик на капитала е Ваня Димитрова.

Съгласно Учредителния акт на „СПА ЛУКС“ ЕООД, едноличният собственик на капитала може да решава всички въпроси по управлението и представителството на дружеството лично, като упражнява правомощията и на управление на дружеството.

**В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан еЕЕДОП, както от управителя на дружеството, така и от едноличния собственик на дружеството.**

**Допълнително представената документация може да обхваща и факти, които са настъпили след крайния срок за получаване на офертите за участие.**

1. **По офертата на „СПА ЛУКС” ЕООД с вх. № 1787/11.02.2019 г.**

Комисията, разгледа представената оферта от дружеството и установи, че приложените документи за подбор отговарят на изискванията на възложителя, посочени в документацията на обществената поръчка.

Комисията лично разгледа представеният електронен носител (CD) от „СПА ЛУКС“ ООД Единен европейски документ за обществени поръчки (еЕЕДОП), като установи следното:

Участникът е представил еЕЕДОП за V-та обособена позиция, подписан с валиден електронен подпис от Георги Георгиев – управител на дружеството.

При извършена проверка в Търговския регистър на Агенцията по вписванията се установи, че освен лицето Георги Георгиев – управител на дружеството, едноличен собственик на капитала е Ваня Димитрова.

Съгласно Учредителния акт на „СПА ЛУКС“ ЕООД, едноличният собственик на капитала може да решава всички въпроси по управлението и представителството на дружеството лично, като упражнява правомощията и на управление на дружеството.

**В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията нов електронно подписан еЕЕДОП, както от управителя на дружеството, така и от едноличния собственик на дружеството.**

**Допълнително представената документация може да обхваща и факти, които са настъпили след крайния срок за получаване на офертите за участие.**

**IV.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов електронно подписан eЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Допълнителна информация и документи могат да се представят на адрес: гр. София, бул. “Цар Освободител” № 7, на вниманието на комисия, назначена със Заповед № 1471/23.11.2018 г. на изпълнителния директор на ИА „Военни клубове и военно - почивно дело”.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

 **ПРЕДСЕДАТЕЛ:**

 /П/ /Диана Ташева /

 **ЧЛЕНОВЕ:**

1. /П/ /Боян Савов/

1. /П/ /Соня Савова/
2. /П/ /Искрен Маринов/
3. /П/ /Елена Петрова/